บาทเปิดตลาด 31.24 บาทต่อดอลลาร์
เงินบาทเปิดตลาด 31.24 บาทต่อดอลลาร์ ตลาดรอติดตามการแถลงนโยบายประจำปีของทรัมป์ - ผลประชุมกนง.
6 ก.พ. 2562

เงินบาทเปิดตลาด 31.24 บาทต่อดอลลาร์ ตลาดรอติดตามการแถลงนโยบายประจำปีของทรัมป์ - ผลประชุมกนง.
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.24 บาท/ดอลลาร์ จากเย็นวานนี้ที่ปิดตลาดที่ระดับ 31.28/30 บาท/ดอลลาร์
"ตลาดรอดูปัจจัยทั้งในประเทศและต่างประเทศ ปัจจัยต่างประเทศคือรอดูประธานาธิบดีโดนัลด์ ทรัมป์ จะแถลงนโยบายประจำปีต่อสภาคองเกรสสหรัฐฯในวันนี้เวลา 09.00 น. ตามเวลาไทย ส่วนปัจจัยในประเทศตลาดรอผลโหวตของคณะกรรมการนโยบายการเงิน (กนง.) ซึ่งคาดว่าน่าจะคงดอกเบี้ยไว้ที่ 1.75% แต่ก็ต้องดูมติของคะแนนเสียงที่ออกมาจะเป็นอย่างไร รวมทั้งความเห็นเกี่ยวกับทิศทางเศรษฐกิจว่าจะไปในโทนไหน"นักบริหารเงินระบุ
นักบริหารเงิน คาดว่า เงินบาทจะเคลื่อนไหวในกรอบ 31.20 - 31.30 บาท/ดอลลาร์